OzLabs/hebrew-wiki-articles huggingface dataset:
דודי מליץ

דוד (דודי) מליץ (נולד ב-5 באוגוסט 1981) הוא איש יחסי ציבור ושיווק ישראלי.

== ביוגרפיה ==
גדל והתחנך בקריית טבעון, ובבית הספר "כרמל זבולון" השייך למועצה האזורית זבולון. עם סיום שירותו הצבאי עבר להתגורר בתל אביב, השתלב בחיי הלילה של העיר ובתעשיית הדוגמנות והבידור.

בין השנים 2001-2009 עבד כדוגמן והשתתף בפרסומות לבירה מכבי, תחתוני הגברים של דלתא, קליק ועוד.

בנוסף לקח חלק בקמפיינים ותצוגות אופנה עבור מותג הג'ינסים רנגלר, ספידו, ורסצ'ה וכיוצא בזה. כן השתתף בווידאו קליפים מוזיקליים וביניהם הקליפ "סתם עוד יום" של אוהד חיטמן, "[https://www.youtube.com/watch?v=_gaOsrLYsso רק אותך רוצה]" של מאיה בוסקילה, עבד ככתב השטח בתוכנית Y ב-10 ועוד.

בשנות העשרים המוקדמות לחייו ניהל קשר מתוקשר עם הזמרת מאיה בוסקילה.

בשנת 2009 השתתף בעונה הראשונה של התכנית "האח הגדול VIP" וסיים כמנצח העונה.

בשנת 2011 החל לעבוד במשרד יחסי ציבור וזמן קצר לאחר מכן הקים משרד עצמאי, "DM Communications" (ב "The Spark Club"). משרד שמתמקד ביחסי ציבור, ייעוץ אסטרטגי, ניהול משברים, ניהול מוניטין אינטרנטי ושיווק באינטרנט עבור חברות בתחום הפיננסים והטכנולוגיה בשווקים המקומיים והגלובאליים.

מליץ נשוי ללנה כץ ולהם שני ילדים.

==קישורים חיצוניים==

* 
* 

קטגוריה:זוכי האח הגדול (ישראל)
קטגוריה:דוגמנים ישראלים
קטגוריה:בוגרי בית חינוך כרמל זבולון
קטגוריה:קריית טבעון: אישים
קטגוריה:ישראלים שנולדו ב-1981
דב קוטלר

דב קוטלר (נולד ב-2 באוגוסט 1956) הוא לשעבר מנכ"ל בנק הפועלים. לשעבר מנכ"ל בנק איגוד, מנכ"ל בית ההשקעות "פריזמה" ומנכ"ל ישראכרט.

==ביוגרפיה==
קוטלר למד בתיכון "אורט טכניקום גבעתיים". הוא בעל תואר ראשון בכלכלה (וחטיבה ביחסים בינלאומיים) ותואר שני במנהל עסקים (בהתמחות במימון, סיים ב-1991) מאוניברסיטת תל אביב, והוא בוגר תוכנית המנהלים של אוניברסיטת הרווארד במסצ'וסטס, שבארצות הברית (1998).

עבד בבנק לאומי במשך 18 שנה, וביצע תפקידי ניהול בדרג ביניים.

בשנים 2000–2003 כיהן כמנכ"ל ויזה כאל, בשנים 2004–2006 שימש מנכ"ל בנק אגוד, בשנים 2006–2007 היה מנכ"ל בית ההשקעות "פריזמה", ובין השנים 2009–2015 כיהן כמנכ"ל ישראכרט.

ב-2015 היה מייסד משותף של "אינטו", קרן השקעות בנדל"ן הפועלת כרשת חברתית בישראל ובארצות הברית, ושימש כיושב ראש שלה. שימש כיועץ לקרן ורבורג פינקוס, שרכשה את מקס איט פיננסים (לשעבר לאומי קארד) ולקבוצות שונות שהתעניינו ברכישת ישראכרט.

באוקטובר 2019 מונה למנכ"ל בנק הפועלים במקומו של אריק פינטו. עם כניסתו לתפקיד בסוף 2019, עמדו בפניו ובפני הבנק מספר אתגרים חשובים ובהם השלמת הטיפול בפרשת העלמת המס בארה"ב,<ref></ref> גיבוש הסכם שכר עם ארגון העובדים והשלמת ההיפרדות מחברת כרטיסי האשראי ישראכרט. מספר חודשים לאחר כניסתו לתפקיד פרצה מגפת הקורונה אשר טמנה בחובה אתגרים רבים, חוסר ודאות כלכלית עולמית והביאה להאטת הפעילות הכלכלית במשק. בנוסף להתמודדות המוצלחת עם אתגרים אלה, במהלך כהונתו הוביל את הבנק להישגים רבים<ref></ref> ובהם צמיחה משמעותית והשבחת תיק האשראי, עלייה בשווי השוק של הבנק וחזרה לחלוקת דיבידנד שוטפת, לאחר היציאה מהקורונה. בשנה האחרונה לכהונתו פרצה מלחמת חרבות ברזל שהביאה להאטת הפעילות ואי ודאות כלכלית אשר באה לידי ביטוי בהורדות דירוג האשראי של מדינת ישראל על ידי סוכנויות הדירוג הבינ"ל כדוגמת פיץ' ומודי'ס.<ref></ref> במאי 2024, הודיע על כוונתו לפרוש מהבנק לאחר כחמש שנות כהונה.<ref></ref>

קוטלר מכהן או כיהן כדירקטור, בין היתר, בבזק, בזק בינלאומי, Yes הטלוויזיה בלוויין ופלאפון. כמו כן, כיהן כיושב ראש עמותת תפוח.

ב-2 באפריל 2023 פורסם כי בדיון בקבוצת ווטסאפ של בכירי המשק על הרפורמה המשפטית שמקודמת על ידי ממשלת ישראל השלושים ושבע, כתב קוטלר כי ייגבה את השבתת המשק על ידי ההסתדרות במטרה לעצור את העברת הרפורמה, הוא אמר "הבטחתי גיבוי לארנון בר-דוד. יחריב (יריב) לוין - עד כאן".

לדב קוטלר אח תאום, עופר, לשעבר מנכ"ל שיכון ובינוי.

==חיים אישיים==
קוטלר נשוי ואב לשלושה, מתגורר בתל אביב.

==קישורים חיצוניים==

* [https://il.linkedin.com/in/dov-kotler-0976a010 הפרופיל של דב קוטלר] ברשת החברתית LinkedIn 
* 

==הערות שוליים==

קטגוריה:מנכ"לים ישראלים
קטגוריה:מנהלי בנקים ישראלים
קטגוריה:מנהלי בנק הפועלים
קטגוריה:בוגרי אורט טכניקום
קטגוריה:בוגרי אוניברסיטת תל אביב
קטגוריה:תל אביב-יפו: אישים
קטגוריה:דירקטורים ישראלים
קטגוריה:ישראלים שנולדו ב-1956
הר מקלנן (ארץ ויקטוריה)

הר מקלנן (באנגלית: Mount McLennan) הוא הר נישא בצידו הצפוני של עמק טיילור, בארץ ויקטוריה שבאנטארקטיקה.

גובהו של ההר 1,600 מטרים מעל פני הים.

ההר מתנשא מעל קרחון קנדה, קרחון חבר העמים, וקרחון לופטוס.

== היסטוריה ==
=== מקור השם ===
שמו של הקרחון ניתן לו על ידי חוקר הארצות הקנדי צ'ארלס רייט, ממשלחת טרה נובה אשר חקרה את אנטארקטיקה בין השנים 1913–1910.

ההר נקרא על שמו של פרופסור מקלנן (McLennan), פיזיקאי מאוניברסיטת טורונטו, מטורונטו שבקנדה.

=== התרסקות המסוק ===
ב-19 בנובמבר 1969 התרסק על צלע ההר מסוק. בהתרסקות נהרגו הגאולוג תומאס אי. ברג (Thomas E. Berg), והצלם הניו זילנדי ג'רמי סייקס (Jeremy Sykes); סייקס היה הניו זילנדי הראשון שנהרג על אדמת אנטארקטיקה.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:9735 הר מקלנן] באתר הסקר הגאולוגי של ארצות הברית
* [https://adam.antarcticanz.govt.nz/nodes/view/21404 הר מקלנן] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=9324&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקלנן] באתר הגאזט האנטארקטי המשווה SCAR של ממשלת אוסטרליה

==הערות שוליים==

מקלנן
מקלנן
הר מקלנן (ארץ אנדרבי)

הר מקלנן (באנגלית: Mount McLennan) הוא הר בחלק הצפוני של הרי סקוט, בארץ אנדרבי שבאנטארקטיקה.

ההר נמצא 7 קילומטרים דרומית לגבעות האוורד.

== היסטוריה ==
=== גילוי ההר ===

ההר מופה על בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה בשנת 1956.

=== מקור השם ===

שמו של ההר ניתן לו על ידי ועדת השמות האנטארקטית של אוסטרליה.

ההר נקרא על שמו של ק. מקלנן (K. McLennan), חבר צוות אוניית המחקר "דיסקברי" ששימשה את משלחת החקר הבריטית, אוסטרלית וניו זילנדית לאנטארקטיקה שחקרה את אנטארקטיקה בין השנים 1931–1929.

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:9734 הר מקלנן] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=119330 הר מקלנן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9323&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקלנן] באתר הגאזט האנטארקטי המשווה SCAR של ממשלת אוסטרליה

==הערות שוליים==

מקלנן
No Guidance

No Guidance הוא שיר שהוקלט על ידי הזמר האמריקאי כריס בראון בהשתתפות הראפר הקנדי דרייק. השיר יצא לאור ב-8 ביוני 2019 כסינגל הרביעי מתוך האלבום התשיעי של בראון, Indigo, דרך RCA Records. השיר הופק על ידי המפיקים האמריקאים וינילז, ג'יי לואיס וטדי וולטון והמפיק הקנדי "40". השיר מכיל דגימה מתוך "Before I Die" שנכתב ובוצע על ידי צ'ה אקרו.

== רקע ==
ב-5 במאי קטע מהשיר הודלף ממסיבת יום ההולדת ה-30 של בראון. ב-5 ביוני בראון הודיע שהוא הולך להוציא את השיר ו-2 ימים לאחר מכן הודיע שהשיר הולך לצאת בלילה של אותו יום.

== וידאו קליפ ==
הוידאו קליפ הנלווה לשיר הועלה לערוץ היוטיוב הרשמי של כריס בראון ב-26 ביולי 2019.

== מיקומי שיא ==

== נתוני מכירות ==
{| class="wikitable"
|+
!מקום
!תארים
!מכירות
|-
!אוסטרליה (ARIA)
|פלטינה
|70,000
|-
!ניו זילנד (RMNZ)
|פלטינה
|30,000
|-
!בריטניה (BPI)
|זהב
|400,000
|-
!ארצות הברית (RIAA)
|פלטינה
|1,000,000
|}

== קישורים חיצוניים ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי כריס בראון
קטגוריה:שירי דרייק
קטגוריה:שירים באנגלית
קטגוריה:שירים שנכתבו על ידי ניג'ה צ'ארלס
קטגוריה:שירי היפ הופ אמריקאיים
קטגוריה:שירי R&B
ציון לשבח (בריטניה)

מדליה בריטית מהשנים 1914–1918 נושאת ציון "אוזכר בשדרים" ב[[מלחמת העולם הראשונה]]
ציון לשבח (בריטניה) (באנגלית: Mentioned in Dispatches, נכתב גם Despatches, בראשי תיבות MiD, מילולית: "הוזכר בשֶׁדֶר") הוא עיטור לאיש כוחות הביטחון מהממלכה המאוחדת, מהאימפריה הבריטית או ממדינות חבר העמים, ששמו אוזכר בשדר או בדוח רשמי שנכתב על ידי קצין בכיר ונשלח לפיקוד העליון, ותיאר התנהגות מצוינת לשבח, אומץ, או מעשה גבורה נוכח פני האויב. העיטור מקביל לצל"ש בצה"ל.

משרתי כוחות הביטחון אשר לא עוטרו במדליה עבור פעולתם, אך אוזכרו בשדרים, מקבלים אישור לענוד ענף עץ אלון על עיטור המערכה.

אזכור לאיש בכוחות המזוינים של בריטניה מתפרסם ב"לונדון גאזט".

==עיטור "ציון לשבח" על גבי אותות מערכה==
{| class="wikitable"
! צורת העיטור !! תיאור העיטור
|-
|80x80 פיקסלים || מדליית הניצחון במלחמת העולם הראשונה
|-
|80x80 פיקסלים || מדליית שירות כללי בצי (1915) 
|-
|80x80 פיקסלים || מדליית השירות הכללי (1918)
|-
|80x80 פיקסלים || מדליית המלחמה 1939–1945 על מלחמת העולם השנייה
|-
|80x80 פיקסלים || מדליית מלחמת קוריאה
|-
|80x80 פיקסלים || מדליית השירות הכללי (1962)
|-
|80x80 פיקסלים || מדליית מלחמת וייטנאם
|-
|80x80 פיקסלים || מדליית מלחמת המפרץ
|-
| align="center" |60x60 פיקסלים || ענף עץ אלון - "אזכורים בשדרים" מאז 1993
|}

==ראו גם==
* ציון לשבח בצה"ל

==קישורים חיצוניים==

*
טקפוסה קובו

טָקֶפֻסָה קוּבּוֹ (ביפנית: 久保 建英; נולד ב-4 ביוני 2001) הוא כדורגלן יפני המשחק בעמדת הקשר ההתקפי בריאל סוסיאדד. מוכר בכינוי "מסי היפני".

==קריירה==
בגיל שבע החל קובו לשחק בפרסימון, מועדון כדורגל מקומי בעיר הולדתו קווסאקי. באוגוסט 2009 השתתף במחנה כדורגל של ברצלונה, וזכה בתואר השחקן המצטיין. באפריל 2010 השתתף עם ברצלונה בגביע ילדים אירופי, וזכה בתואר השחקן המצטיין על אף שקבוצתו סיימה במקום השלישי. כשחזר ליפן החל לשחק בקבוצת הילדים של קווסאקי.

באוגוסט 2011 זומן קובו לאקדמיית הנוער של ברצלונה, הלה מסאיה. בעונת 2012/2013 הבקיע 74 שערים ב-30 משחקים, והיה מלך השערים של ליגת הילדים. בשנת 2015 התברר כי ברצלונה עברה על חוקי פיפ"א כשהחתימה את קובו כשהיה בן 14 בלבד, ובמרץ 2015 הוא שוחרר מהקבוצה, חזר ליפן וחתם בקבוצת הנוער של טוקיו.

ב-15 באפריל 2017 הפך לשחקן הצעיר ביותר שהבקיע בליגת העל היפנית לנוער, כשכבש בניצחון קבוצתו 1–0 על סרסו אוסקה כשהוא בן 15 שנים ועשרה חודשים בלבד. ב-3 במאי 2017 שיחק לראשונה במדי הקבוצה הבוגרת, כשעלה כמחליף בניצחון קבוצתו 1–0 במשחק גביע הליגה היפנית. בנובמבר 2017 שודרג חוזהו לשכר כשל שחקני הקבוצה הבוגרת.

ב-16 באוגוסט 2018 הושאל לחצי עונה ליוקוהמה אף. מרינוס, במדיה כבש בהופעת הבכורה שלו והפך לשחקן הרכב.

מתחילת עונת 2019 הפך לשחקן מפתח בהרכב טוקיו, וכבש גם במשחקי הליגה וגם במשחקי הגביע.

ב-14 ביוני 2019 חתם לחמש שנים בריאל מדריד, כשסוכם שאת עונת 2019/2020 ישחק בריאל מדריד קסטיליה.

ב-22 באוגוסט 2019 הושאל לעונה אחת למיורקה, שעלתה ללה ליגה בתום עונת 2018/2019.

ב-10 באוגוסט 2020 הושאל לעונה אחת לויאריאל.

ב-8 בינואר 2021 הושאל לחטאפה עד לסוף העונה.

ב-9 באוגוסט 2021 הושאל לעונה נוספת למיורקה.

ב-19 ביולי 2022 חתם לחמש שנים בריאל סוסיאדד.

===קריירת נבחרות===
טקפוסה החל את דרכו בנבחרות השונות של יפן בנבחרת יפן עד גיל 15. כשיהיה בן 15 זומן לסגל נבחרת יפן עד גיל 20 למשחקי גביע העולם בכדורגל עד גיל 20 2017.

הוא זומן לראשונה לסגל הנבחרת הבוגרת לקראת משחקי קופה אמריקה 2019 עוד בטרם הגיע לגיל 18. הוא ערך את הופעת הבכורה שלו ב-6 ביוני 2019, כשעלה כמחליף בדקה ה-67 בניצחון נבחרתו 2–0 על במשחק ידידות. הוא שותף בשלושת משחקיה של יפן בטורניר הקופה אמריקה.

נכלל בסגל נבחרת יפן לטורניר מונדיאל 2022.

נכלל בסגל נבחרת יפן לטורניר גביע אסיה 2023.

==קישורים חיצוניים==

==הערות שוליים==

קטגוריה:כדורגלנים יפנים
קטגוריה:כדורגלני נבחרת יפן
קטגוריה:קשרי כדורגל יפנים
קטגוריה:כדורגלני טוקיו
קטגוריה:כדורגלני יוקוהמה אף. מרינוס
קטגוריה:כדורגלני ריאל מדריד קסטיליה
קטגוריה:כדורגלני מיורקה
קטגוריה:כדורגלני ויאריאל
קטגוריה:כדורגלני חטאפה
קטגוריה:כדורגלני ריאל סוסיאדד
קטגוריה:כדורגלני קופה אמריקה 2019
קטגוריה:כדורגלנים יפנים באולימפיאדת טוקיו (2020)
קטגוריה:כדורגלני מונדיאל 2022
קטגוריה:כדורגלני גביע אסיה 2023
קטגוריה:ספורטאים זרים בספרד
קטגוריה:יפנים שנולדו ב-2001
נתראה בגלגול הבא

"נתראה בגלגול הבא" הוא שיר עברי שבוצע על ידי הראפר הישראלי רביד פלוטניק, הידוע בכינויו "נצ'י נצ'". השיר נכתב על ידי פלוטניק, הולחן על ידי פלוטניק ויאיא כהן אהרונוב והופק על ידי כהן אהרונוב וישי סוויסה.

השיר יצא כסינגל מאלבומו של רביד פלוטניק "ועכשיו לחלק האומנותי", שיצא ביוני 2019.

== רקע ==
השיר נכתב לזכרה של גלי בללי, אשר נספתה באסון השיטפון בנחל צפית ב-26 באפריל 2018 יחד עם תשעה נערים נוספים, בעת טיול גיבוש מטעם מכינת "בני ציון" למקום. בללי העריצה את פלוטניק, ולאחר מותה הוריה נתנו לו לקרוא כמה מהשירים אותם היא כתבה.

== מיקומי שיא ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי רביד פלוטניק
קטגוריה:שירים בעברית
ימים נוראים (סרט)

ימים נוראים (באנגלית: Incitement, הסתה) הוא סרט דרמה ומותחן פסיכולוגי-פוליטי ישראלי משנת 2019 של הבמאי ירון זילברמן. הסרט עוקב אחר האירועים שהובילו לרצח יצחק רבין מנקודת מבטו של הרוצח יגאל עמיר. הוא נכתב על ידי רון לשם, ביחד עם זילברמן ויאיר היזמי. הסרט הוקרן בבכורה עולמית בפסטיבל טורונטו. זוכה פרס אופיר לסרט העלילתי הטוב ביותר לשנת 2019.

==עלילה==
יגאל עמיר (יהודה נהרי) הוא סטודנט אידאולוגי ושאפתן למשפטים משכונת נווה עמל בהרצליה. הסרט עוקב אחר מערכות היחסים שלו עם בני משפחתו - אחיו חגי (יואב לוי), אמו גאולה (ענת רבניצקי) ואביו שלמה (אמיתי יעיש בן אוזיליו), וסוקר את האירועים בחייו במישור החברתי, הפוליטי והדתי - בשנה שקדמה לרצח רבין.

== שחקנים ==

{| class="wikitable"
! שם
! דמות
|-
| יהודה נהרי הלוי || יגאל עמיר
|-
| ענת רבניצקי || גאולה עמיר
|-
| אמיתי יעיש בן אוזיליו || שלמה עמיר
|-
| יואב לוי || חגי עמיר
|-
| דולב אוחנה || דרור עדני
|-
| רענן פז || אבישי רביב
|-
| דניאלה קרטס || נאוה ולדמן
|-
| סיוון מסט || מרגלית הר-שפי
|-
| שלומי שטרן || הרב יצחק גינזבורג
|-
| נוי הינדי || האחות צופית עמיר

|}

==ההפקה==
הסרט הופק על ידי דוד זילבר, שרון הראל, תמר סלע, ירון זילברמן, משה אדרי, רות כץ, רון לשם, מפיקים בפועל אבנר פלד ואנג'ליקה ברמן, מטרו תקשורת, ווסטאנד ואופנינג נייט פרודקשן. הסרט יצא בתמיכת Yes הטלוויזיה בלוויין, ערוץ 10 (רשת 13) ומשקיעים פרטיים. בסרט שולבו צילומי ארכיון וביניהם צילומים מההפגנה בכיכר ציון שקדמה לרצח. לסרט קדם תחקיר עיתונאי שנערך על ידי עמיחי אתאלי במשך שש שנים, במהלכו רואיינו חוקרי המשטרה, השב"כ, קרובי משפחה וחברים של יגאל עמיר ואף יגאל עמיר עצמו. דליה רבין, בתו של יצחק רבין, ונכדו יונתן בן ארצי הוזמנו על ידי ההפקה לבכורה העולמית של הסרט בפסטיבל הסרטים הבינלאומי בטורונטו.

==פרסים ומועמדויות==
{| class="wikitable"
!שנה
!ארגון
!קטגוריה
!מועמד/ים
!תוצאה
!סימוכין
|-
|rowspan="11" |2019
|פסטיבל הסרטים הבינלאומי בטורונטו
|קולנוע עולמי עכשווי
|ימים נוראים
|
| align="center|
|-
| rowspan="10" |פרסי אופיר
|הסרט העלילתי הטוב ביותר
|ימים נוראים
|
| rowspan="10" align="center" |
|-
|השחקן הראשי הטוב ביותר
|יהודה נהרי
|
|-
|שחקן המשנה הטוב ביותר
|אמיתי יעיש בן אוזיליו
|
|-
|העריכה הטובה ביותר
|שירה ארד, יונתן וינשטין
|
|-
|הליהוק הטוב ביותר
|אורית אזולאי
|
|-
|הפסקול הטוב ביותר
|תולי חן, אלכס קלוד
|
|-
|העיצוב האמנותי הטוב ביותר
|דני אבשלום
|
|-
|הצילום הטוב ביותר
|עמית יסעור
|
|-
|האיפור הטוב ביותר
|מאיה גרסטל
|
|-
|עיצוב התלבושות הטוב ביותר
|לאורה שיים, נעמי בר אור
|
|-
|}

== ראו גם ==

* המונולוג של יגאל עמיר

==קישורים חיצוניים==

* 

===ביקורות===
* 
* 
* 
* 
* 
* 
* 
* 
* 
* 
* 
* 
* 
* 
===ראיונות===
* 
* 
* 
* 
* 

==הערות שוליים==

קטגוריה:סרטי 2019
קטגוריה:סרטי דרמה ישראליים
קטגוריה:סרטים בעברית
קטגוריה:סרטי יונייטד קינג
קטגוריה:פשע אמיתי בקולנוע
קטגוריה:רצח יצחק רבין בתרבות הישראלית
קטגוריה:סרטים ישראליים משנת 2019
ויליאם קוקריין

ויליאם גמל קוקריין (באנגלית: William Gemmell Cochran; 15 ביולי 1909 – 29 במרץ 1980) היה סטטיסטיקאי סקוטי-אמריקאי, הידוע בזכות מחקריו בתכנון ניסויים, שיטות דגימה, ומחקרים יישומיים רבים.

== ביוגרפיה ==
קוקריין נולד למשפחה מהמעמד הבינוני הנמוך בעיירה ראתרגלן בסקוטלנד. בבית הספר הצטיין בלימודים, וכך זכה במלגות ללימודים באוניברסיטת גלאזגו, תחילה ללימודי תואר ראשון, ולאחר מכן למד לתואר שני במתמטיקה בהדרכת ג'ון וישארט. אף על פי שלא השיג תואר דוקטור, התקבל לעבודה בתחנת המחקר החקלאי ברותהאמסטד, בהמלצתו של פרנק ייטס. במהלך שהותו בתחנת המחקר בין השנים 1934 ל-1939 למד אצל רונלד פישר שנתן הרצאות בסטטיסטיקה לחוקרים, ועסק במחקר יישומי, עם דגש על תכנון ניסויים. ב-1939 עבר לארצות הברית, שם עסק בהוראה ומחקר במספר אוניברסיטאות: איובה סטייט, פרינסטון, המכון לסטטיסטיקה של צפון קרוליינה ואוניברסיטת ג'ונס הופקינס. ב-1957 עבר לאוניברסיטת הרווארד, שם התבקש להקים מחלקה חדשה לסטטיסטיקה. הוא נשאר שם עד פרישתו לגמלאות בשנת 1976. קוקריין נפטר ב-1980, מספר חודשים לפני יום הולדתו ה-70.

== עבודתו המדעית ==
במהלך הקריירה שלו שיתף פעולה עם סטטיסטיקאים רבים, וביניהם פרנק ייטס, פרדריק מוסטלר, סם וילקס, וגרטרוד מרי קוקס. קוקריין וקוקס כתבו יחד ספר רב השפעה על תכנון ניסויים. ספר רב השפעה נוסף שכתב קוקריין עוסק בשיטות דגימה. בין היתר, הוא היה מעורב במחקרים אודות ההתנהגות המינית האנושית בצוותא עם אלפרד קינסי, השפעת הקרינה על ניצולי הירושימה, חיפוש החיסון למחלת הפוליו, ניתוחים לטיפול באולקוס. ביחד עם חוקרים נוספים עסק בהשפעת העישון על בריאות הציבור. מחקרים אלה הובילו להכרה כי עישון הוא גורם סיכון משמעותי למחלת סרטן הריאות. אף על פי שלא היה דוקטור, הוא היה מדריך הדוקטורט של יותר מ-40 סטטיסטיקאים, הידוע שבהם הוא דונלד רובין. קוקריין פיתח מספר שיטות סטטיסטיות הנקראות על שמו. הידועה שבהן היא מבחן קוקראן-מנטל-הנזל.

== הכרה ופרסים ==
קוקריין נבחר לעמית האיגוד האמריקני לסטטיסטיקה והחברה המלכותית לסטטיסטיקה. ב-1936 זכה במדליית הארד על שם גאי, וב-1967 זכה במדליה על שם וילקס. הוא היה נשיא המכון לסטטיסטיקה מתמטית, נשיא האיגוד האמריקני לסטטיסטיקה ונשיא האגודה הבינלאומית לביומטריקה. הוא קיבל תוארי דוקטור כבוד מאוניברסיטת גלאזגו ואוניברסיטת ג'ונס הופקינס.

== קישורים חיצוניים ==

* [https://magazine.amstat.org/blog/2016/09/22/sih-cochran/ William G. Cochran (1909–1980)], AMSTAT News, September 22, 2016
* [http://www-groups.dcs.st-and.ac.uk/~history/Biographies/Cochran.html William Gemmell Cochran], J J O'Connor and E F Robertson, MacTutor History of Mathematics archive
* [https://genealogy.math.ndsu.nodak.edu/id.php?id=25897 William Gemmell Cochran], The Mathematics Genealogy Project
* 

קטגוריה:בוגרי אוניברסיטת גלאזגו
קטגוריה:סטטיסטיקאים אמריקאים
קטגוריה:סטטיסטיקאים אנגלים
קטגוריה:אמריקאים שנולדו ב-1909
קטגוריה:אמריקאים שנפטרו ב-1980
קטגוריה:בריטים שנפטרו ב-1980
קובי רכט (אלבום)

קובי רכט הוא אלבום של הזמר קובי רכט משנת 1995. האלבום יצא שנתיים אחרי אלבומו הקודם, במסגרת צמד "ההוא" עם יושי שדה, "נגד הלב".
== הפקה ==
חלק הארי של האלבום הוקלט באולפנו הביתי של רכט בצהלה, כשאת רכט מלווה המעבד והמפיק המוזיקלי משה לוי. לאחר מכן הוקלטו משתתפי האלבום האחרים - ז'אן פול זימבריס (תופים) ואריאל אביזוב (גיטרות), באולפני "סיגמא".

האלבום הופץ על ידי חברת הד ארצי. מתוך האלבום יצאו הסינגלים "שנה ושבוע", "דברים שלא רוצים לזכור", "לך איתה" (גרסת כיסוי לשיר שכתב רכט בשנת 1971, ושהתפרסם בביצועה של אילנה רובינא), "קרוב לאהבתך", "הכי חופשי" ו"ואחרי הכל".

ייחודו של אלבום זה היה שהוא יצא במקור בפורמט CD-ROM: כלומר, הדיסק יועד להתנגן במחשב, וכלל וידאו קליפים, תפריטים ושאר תוספות, שאינן נהוגות באלבומי מוזיקה בפורמט מסורתי. כך למשל צולמו קליפים לשירים "לך איתה" (בימוי: רמי סיגאווי ואהרון כהן; בהשתתפות טל מן) ו"ובינתיים" (בימוי: אלון ויינשטיין; בהשתתפות הילה רז).

==רשימת השירים==
<small>(כל המילים והלחנים - קובי רכט, אלא אם מצוין אחרת)</small>
#שנה ושבוע
#דברים שלא רוצים לזכור
#לך איתה (לחן: קובי רכט וקובי אשרת)
#קרוב לאהבתך
#בתמונה הגדולה
#זר מאוהב
#בגללך (מילים: הילה רז)
#הכי חופשי
#ואחרי הכל (מילים: קובי רכט והילה רז)
#ובינתיים (מילים: הילה רז)

==קרדיטים==
* קובי רכט - שירה, גיטרות, פסנתר, עיבודים והפקה מוזיקלית
* משה לוי - גיטרות, בס, קלידים, כלי הקשה, קולות, עיבודים והפקה מוזיקלית
* אריאל אביזוב - גיטרות
* ז'אן פול זימבריס - תופים

==הערות שוליים==

קטגוריה:אלבומי 1995
קטגוריה:אלבומי חברת הד ארצי
אנטיפטרוס מצידון

אַנְטִיפַּטְרוֹס מצידון (ביוונית: Αντίπατρος ο Σιδώνιος; המחצית השנייה של המאה ה-2 לפנה"ס) היה מחבר אפיגרמות יווני שנולד בעיר צור ופעל כנראה בצידון.

האפיגרמות שלו נכתבו ברובן בצורת כתובות על גבי מצבות קבורה או חפצים המוקדשים לאלים. הן מצטיינות במשקל מדויק, וסיגנונן מושפע מן הרטוריקה של התקופה, שבה נהגו להשתמש במשפטים ארוכים ובשפה מליצית עם הרבה חידושי לשון נועזים. האפיגרמות של אנטיפטרוס שימשו דוגמה למחברי אפיגרמות שבאו אחריו ונכללו באוסף של מֶלֶאַגְרוֹס מגַדַרָה. כמה מהן הגיעו לידינו באמצעות האנתולוגיה היוונית.

==קישורים חיצוניים==

== הערות שוליים ==

קטגוריה:יוון העתיקה: תרבות
קטגוריה:משוררי יוון העתיקה
ארתור מסואקו

ארתור מסואקו (בצרפתית: Arthur Masuaku; נולד ב-7 בנובמבר 1993) הוא כדורגלן מהרפובליקה הדמוקרטית של קונגו המשחק בעמדת המגן השמאלי בבשיקטש ובנבחרת הרפובליקה הדמוקרטית של קונגו.

==קריירה בינלאומית==
מסואקו התחיל את הקריירה שלו בקבוצות הילדים של "ליל OM.S פייבס", לאנס ובגיל 15 הצטרף לואלנסיין. ב-10 באוגוסט 2013 מסואקו ערך את הופעת הבכורה שלו בקבוצה הבוגרת במשחק הליגה נגד טולוז. ב-29 בינואר 2014 מסואקו הבקיע את שער הבכורה שלו בקבוצה בהפסד 1–2 נגד אולימפיק מרסיי.

ביולי מסואקו חתם באולימפיאקוס מליגת העל היוונית. מסואקו ערך את הופעת הבכורה שלו בליגה בניצחון נגד ניקי וולוס. שני מחזורים לאחר מכן, בישל שני שערים בניצחון 0–3 נגד OFI כרתים. שלושה ימים לאחר מכן, מסואקו ערך את הופעת הבכורה שלו בליגת האלופות בניצחון 2–3 נגד אתלטיקו מדריד, בו גם כבש את שער הבכורה שלו.

ב-8 באוגוסט 2016 מסואקו חתם בוסטהאם יונייטד תמורת 6.2 מיליון פאונד. שבוע לאחר מכן, מסואקו ערך את הופעת הבכורה שלו בקבוצה בהפסד 1–2 לצ'לסי. ב-19 בספטמבר 2017, מסואקו כבש את שער הבכורה שלו בקבוצה במשחק נגד בולטון ונדררס במסגרת גביע הפוטבול ליג. ב-27 בינואר 2018 הורחק לאחר שירק בפניו של שחקן ויגאן את'לטיק. בנוסף לכרטיס אדום, קיבל עונש הרחקה משישה משחקים בעקבות התקרית.

ב-2 באוגוסט 2022 הושאל לבשיקטש לעונה אחת.

===נבחרות===
בצעירותו, מסואקו שיחק בנבחרות הנוער של צרפת. באוגוסט זומן לראשונה לסגל נבחרת הרפובליקה הדמוקרטית של קונגו.

ב-13 באוקטובר 2018 מסואקו ערך את הופעת הבכורה שלו בנבחרת בהפסד 1–2 ל. ב-15 ביוני 2019 מסואקו כבש את שערו הראשון בנבחרת בתיקו 1-1 נגד .

נכלל בסגל נבחרת הרפובליקה הדמוקרטית של קונגו לטורניר גביע אפריקה לאומות 2023.

==תארים==
; אולימפיאקוס
*ליגת העל היוונית: , 
*הגביע היווני: 

==קישורים חיצוניים==

* 

== הערות שוליים ==

קטגוריה:כדורגלנים צרפתים
קטגוריה:מגני כדורגל צרפתים
קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: מגני כדורגל
קטגוריה:כדורגלני ואלנסיין
קטגוריה:כדורגלני אולימפיאקוס
קטגוריה:כדורגלני וסטהאם יונייטד
קטגוריה:כדורגלני בשיקטש
קטגוריה:כדורגלני גביע אפריקה לאומות 2019
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2023
קטגוריה:ספורטאים צרפתים ביוון
קטגוריה:ספורטאים צרפתים באנגליה
קטגוריה:ספורטאים צרפתים בטורקיה
קטגוריה:ספורטאים זרים ביוון
קטגוריה:ספורטאים מהרפובליקה הדמוקרטית של קונגו באנגליה
קטגוריה:ספורטאים מהרפובליקה הדמוקרטית של קונגו בטורקיה
קטגוריה:צרפתים שמוצאם מהרפובליקה הדמוקרטית של קונגו
קטגוריה:אישים מהרפובליקה הדמוקרטית של קונגו שנולדו ב-1993
קטגוריה:צרפתים שנולדו ב-1993
פלה (1991)

ג'ודילסון ממאדו טונקארה גומש הידוע בכינויו פלה (בפורטוגזית: Judilson Mamadu Tuncará Gomes; נולד ב-29 בספטמבר 1991) הוא כדורגלן מגינאה ביסאו המשחק בפמליקאו ובנבחרת גינאה ביסאו.

==קריירת מועדונים==
פלה נולד אגואלווה-קאסם שבפורטוגל להורים שמוצאם גינאה ביסאו. פלה התחיל את הקריירה שלו במחלקת הנוער של בלננסש. ב-11 בינואר 2009 פלה ערך את הופעת הבכורה שלו בקבוצה הבוגרת בניצחון 0–1 נגד ריו אבה.

ב-4 בינואר 2011 פלה חתם בגנואה מהסרייה א' ושיחק בקבוצה הצעירה של המועדון. ב-30 באוגוסט 2011 הצטרף למילאן והצטרף לקבוצת המילואים.

ב-31 ביולי 2012 פלה הושאל לארסנל קייב מליגת העל האוקראינית. עונה לאחר מכן, הושאל לאולהאננסה. בקיץ הושאל לבלננסש. ב-18 בינואר 2015 הבקיע את שער הבכורה שלו בקריירה בניצחון 0–2 נגד ז'יל ויסנטה.

בקיץ פלה חתם בבנפיקה ליסבון והושאל מיידית לפאסוס די פריירה. ב-31 בינואר 2017 הושאל לפיירנסה.

ב-29 ביוני 2017 פלה חתם לחמש שנים בריו אבה. בעונת , פלה כבש 7 שערים ב-31 משחקים.

ביולי פלה חתם במונקו מליגת העל הצרפתית תמורת 10 מיליון אירו. ב-28 בספטמבר פלה ערך את הופעת הבכורה שלו בהפסד 0–2 לסנט אטיין.

ב-31 בינואר 2019 פלה הושאל לנוטינגהאם פורסט עד לסיום העונה.

ב-6 באוגוסט 2019 הושאל לרדינג.

ב-29 בספטמבר 2020, פלה הושאל לריו אבה.

==קריירה בינלאומית==
בצעירותו, פלה שיחק בנבחרת הנוער של פורטוגל והשתתף עימה באליפות אירופה בכדורגל עד גיל 19 בשנת ושנה לאחר מכן בגביע העולם בכדורגל עד גיל 20.

בשנת עבר לייצג את גינאה ביסאו, ארץ מוצאם של הוריו. ב-10 ביוני 2017, פלה ערך את הופעת הבכורה שלו בנבחרת בניצחון 0–1 נגד .

==קישורים חיצוניים==

קטגוריה:כדורגלנים פורטוגזים
קטגוריה:כדורגלנים מגינאה ביסאו
קטגוריה:קשרי כדורגל פורטוגזים
קטגוריה:גינאה ביסאו: קשרי כדורגל
קטגוריה:כדורגלני בלננסש
קטגוריה:כדורגלני גנואה
קטגוריה:כדורגלני מילאן
קטגוריה:כדורגלני ארסנל קייב
קטגוריה:כדורגלני אולהאננסה
קטגוריה:כדורגלני בנפיקה ליסבון
קטגוריה:כדורגלני פאסוס די פריירה
קטגוריה:כדורגלני פיירנסה
קטגוריה:כדורגלני ריו אבה
קטגוריה:כדורגלני מונקו
קטגוריה:כדורגלני נוטינגהאם פורסט
קטגוריה:כדורגלני רדינג
קטגוריה:כדורגלני פמליקאו
קטגוריה:כדורגלני נבחרת גינאה ביסאו
קטגוריה:כדורגלני גביע אפריקה לאומות 2019
קטגוריה:כדורגלני גביע אפריקה לאומות 2021
קטגוריה:ספורטאים מגינאה ביסאו באנגליה
קטגוריה:ספורטאים פורטוגזים באיטליה
קטגוריה:ספורטאים זרים באוקראינה
קטגוריה:ספורטאים פורטוגזים בצרפת
קטגוריה:ספורטאים פורטוגזים באנגליה
קטגוריה:אישים מגינאה ביסאו שנולדו ב-1991
קטגוריה:פורטוגזים שנולדו ב-1991
ISIS (שיר)

"ISIS" הוא שיר של הראפר האמריקאי ג'וינר לוקאס בהשתתפות לוג'יק, השיר יצא בתור סינגל מתוך אלבומו של לוקאס "ADHD" ב-24 במאי 2019.

לפני שחרורו של "ISIS", ג'וינר לוקאס ולוג'יק היו מעורבים ביריבות מתמשכת. השיר מסמן את הסוף של הבעיות בין שני הראפרים.

בשנת 2017, אמר לוקאס למגזין בילבורד כי היחסים שלו עם לוג'יק החלו במהלך 2016 בשיתוף הפעולה שלהם בשירו של טק ניין "Sriracha".

הווידאו קליפ לשיר יצא בסמוך ליציאת הסינגל בתאריך 24 במאי 2019. בקליפ ניתן לראות את לוקאס ולוג'יק במדים בסיס צבאי.

== מיקומי שיא ==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי לוג'יק
קטגוריה:שירים באנגלית
יקיר דיין

יקיר זפרני דיין (נולד ב-6 בינואר 1988 ט"ז בטבת ה'תשמ"ח) הוא זמר-יוצר ישראלי, יזם, איש עסקים, אושיית רשת, פעיל חברתי ואמן.

==ביוגרפיה==

דיין גדל בדימונה. באוגוסט 2006 התגייס לצה"ל כלוחם בחטיבת הנח"ל. את שירותו הצבאי המשיך בתאג"ד חטיבת הנח"ל ובמודיעין מפקדת חטיבת הנח"ל. הופיע בטקסים הרשמיים של החטיבה. בתום שירותו הצבאי (2009),התגורר בראש פינה.

וכיום מתגורר ב-תל אביב ועוסק במוסיקה, אמנות רב תחומית כתיבה ויזמות עסקית.

דיין הוא זמר-יוצר בינלאומי, השיר שלו "rain" זכה לחשיפה בכל העולם, באינסטגרם השיר עומד על 125 אלף לייקים ובטיקטוק על מיליון צפיות.

דיין מרבה לעסוק באנטישמיות כנגד יהודים ברחבי העולם, וקמפיין שלו כנגד תולשי שלטי קורבנות ה-7 באוקטובר, הפך לויראלי ברחבי העולם והופיע על שער עיתון ה"ניו יורק פוסט".

לדיין רבע מיליון עוקבים באינסטגרם.
ושבעים אלף עוקבים בטיקטוק.

==קריירה==
===במוזיקה===
ב-12 בינואר 2016 הוציא דיין את אלבומו "תמורות".

ב-29 בדצמבר 2018 יצא אלבומו השני בשם "מערבולות", בהפקתם של דורון פלסקוב ובן שופן.

ב-22 בפברואר 2024 הוציא דיין את שירו הראשון "Rain" מתוך האלבום הבינלאומי "Rain"

===סטארטאפ ועסקים===
בפברואר 2012 החל דיין לעבוד בחברת הסטארטאפ "Robotim" שם הרכיב רובוטים לשימושים צבאיים, לצורכי מודיעין והנדסה.

באוגוסט 2014 יזם את פרויקט "Super-Vegan" הסופר הטבעוני הראשון בישראל.

בשנים 2015–2017 הקים דיין את חברת הסטארטאפ "Applatonic" יחד עם היזמים עוז גונן ומור זלוף, שפיתחה רשת חברתית לכותבים ויוצרים. המיזם ירד מן האוויר בשלהי 2018.

ב-2023 הקים את חברת הסטארט-אפ GREENUVERSE העוסקת במסחר אקולוגי.

===עיתונות ורדיו===
בין השנים 2013–2016 עבד דיין כתחקירן עצמאי, שיתף פעולה עם ליאור דיין בחשיפת קטעי ארכיון נדירים שהתגלו לאחר מותו של אביו אסי דיין.

ב-2014 הגיש תוכנית רדיו לילית, בנושאי אקטואליה ומוזיקה בשם "שעות קשות" יחד עם אמנון גולדמן ברדיו 109 fm.

===פעילות חברתית===
יזם את "מחאת המלצרים" שנאבקה בהלנת שכר למלצרים, ולעובדים מתחום המסעדנות. ופתחה צוהר למחאות נוספות בנושא.

ב-7 לאוקטובור יצר דיין את קמפיין ההסברה "the wall of shame", הקמפיין התמקד בלחשוף את תולשי שלטי החטופים של טבח ה-7 באוקטובר ברחבי העולם. הקמפיין זכה למיליוני צפיות ותגובות ברחבי העולם ואף בעמוד השער של ה"ניו יורק פוסט". [https://www.instagram.com/p/CzJFZwqijKg/?igshid=MzRlODBiNWFlZA==]

===אמנות, אופנה ועיצוב===
ביוני 2014 ניהל את מותג האופנה JO MAYER של מעצב האופנה יואב מאיר.

ביוני 2019 פתח דיין בביתו גלריה/סטודיו לאמנות ועיצוב בשם "HIBRISH" שכלל יצירות אמנות ביגוד ומוצרי אופנה בעיצובו.

==דיסקוגרפיה==
* "תמורות" (2016)
* "מערבולות" (2018)

==קישורים חיצוניים==

* [https://open.spotify.com/yakirdayan יקיר דיין], בשירות המוזיקה הדיגיטלי ספוטיפיי
* [http://www.deezer.com/artist/59223122 יקיר דיין], בשירות המוזיקה הדיגיטלי דיזר
* [https://music.apple.com/il/artist/יקיר-דיין/1452074479 יקיר דיין], בשירות הסטרימינג של אפל מיוזיק
* [https://music.amazon.com/artists/B07NJKL4CZ/יקיר-דיין יקיר דיין], בשירות הסטרימינג של אמזון
* [https://www.facebook.com/Yakir.Dayans יקיר דיין], ברשת החברתית פייסבוק

[https://www.tiktok.com/@yakir.dayan יקיר דיין] ברשת החברתית טיקטוק

==הערות שוליים==

קטגוריה:זמרים-יוצרים ישראלים
קטגוריה:ישראלים שנולדו ב-1988
לואיג'י מאייר

לואיג'י מאייר (באיטלקית: 
Luigi Mayer; 1755–1803) היה צייר איטלקי שפעל בעיקר ברחבי אימפריה העות'מאנית. 

לואיג'י מאייר נולד גרמניה ולמד ציור ברומא. בתחילת הקריירה הוא עבד עבור פרננדו הראשון, מלך שתי הסיציליות וערך בשבילו ציורים של סיציליה.

לואיג'י מאייר היה חבר קרוב של רוברט איינסלי שהיה שגריר בריטניה באימפריה העות'מאנית בשנים 1776-1792. בתקופה זו הוא הזמין ציורים רבים אצל מאייר. מאייר סייר ביחד עם חברו ברחבי המזרח התיכון בשנים 1776–1794 ובתקופה זו צייר נופים של ארצות הבלקן, יוון, טורקיה, מצרים ולבנט. רוב הציורים נשמרו באוסף הפרטי של איינסלי שנתרם אחרי מותו למוזיאון הבריטי.

==עבודות==
<gallery>
Illustration_from_Views_in_the_Ottoman_Dominions_by_Luigi_Mayer,_digitally_enhanced_by_rawpixel-com_68.jpg|בית לחם
Illustration_from_Views_in_the_Ottoman_Dominions_by_Luigi_Mayer,_digitally_enhanced_by_rawpixel-com_12.jpg|בורגס
Illustration_from_Views_in_the_Ottoman_Dominions_by_Luigi_Mayer,_digitally_enhanced_by_rawpixel-com_2.jpg|איסטנבול
Illustration from Views in the Ottoman Dominions by Luigi Mayer, digitally enhanced by rawpixel-com 64.jpg|כנסיית הקבר
</gallery>

==קישורים חיצוניים==

* [https://www.academia.edu/2374209/Luigi_Mayer_and_his_18th_Century_Urban_Views קורות חיים]

קטגוריה:ציירים איטלקים במאה ה-18
קטגוריה:ציירים איטלקים במאה ה-19
קטגוריה:ילידי 1755
קטגוריה:איטלקים שנפטרו ב-1803
קאדילק אלנטה

קאדילק אלנטה (באנגלית: Cadillac Allanté) היא מכונית רודסטר מפוארת מתוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 1986–1993 (משנת המודל 1987) בארצות הברית.

==תצורות==

* גג קשיח - דגם הרדטופ.
* קבריולה - דגם הרדטופ.

=="קאדילק אלנטה"==

* יוצרו 21,430 יחידות.
* גוף "Coachbuilder" דגם "קאדילק אלנטה" נבנה על ידי פינינפארינה.
* 2 נוסעים.
* 2 דלתות.
* מנוע קדמי רוחבי.
* מנוע בנזין.
* סוג הנעה: הנעה קדמית.

===מחירים===
* מחיר היחידה בשנת 1988 עמד על 56,533 דולר (מחיר בסיס בארצות הברית).
* מחיר היחידה בשנת 1989 עמד על 57,183 דולר (מחיר בסיס בארצות הברית).
* מחיר היחידה בשנת 1990 נע בין 51,500 - 58,638 דולר (ארצות הברית).
* מחיר היחידה בשנת 1991 נע בין 55,900 - 62,810 דולר (ארצות הברית).
* מחיר היחידה בשנת 1992 נע בין 58,470 - 64,090 דולר (ארצות הברית).

===תאוצות===
* תאוצה בין 0–97 קמ"ש היא 9.3 שניות (מנוע 4.1 ליטר).
* תאוצה בין 0–97 קמ"ש היא 7.9 שניות (מנוע 4.5 ליטר).
* תאוצה בין 0–97 קמ"ש היא 6.4 שניות (מנוע 4.6 ליטר).

==תמונות==
<gallery mode="packed" heights="100">
קובץ:1989 Cadillac Allanté Convertible 4.5L V8 front, Chelsea 5.18.19.jpg | "קאדילק אלנטה", שנת 1989 - קבריולה
קובץ:Allanté 06-13-2019 front.jpg | "קאדילק אלנטה" - קבריולה
קובץ:Red closed Cadillac Allante fl.jpg | "קאדילק אלנטה" - קבריולה
קובץ:DSC00759 (41324555630).jpg | "קאדילק אלנטה" - קבריולה
קובץ:Allanter.jpg | "קאדילק אלנטה"
קובץ:Teignmouth Classic Car Show, 21 April 2013 (13).jpg | "קאדילק אלנטה" - מבט לתא הנהג ולוח מחוונים
קובץ:ALLANTE.jpg | "קאדילק אלנטה"
קובץ:CadillacAlanteRear.jpg | "קאדילק אלנטה"
</gallery>

==ראו גם==
* קאדילק
== קישורים חיצוניים ==

* 
* 
* 

==הערות שוליים==

קטגוריה:מכוניות ספורט
קטגוריה:מכוניות קבריולה
אלנטה
קטגוריה:דגמי מכוניות שהושקו ב-1986
קטגוריה:מכוניות אמריקאיות
מיכאל ו. פוקס

מיכאל ו. פוקס (אנגלית: Michael V. Fox; ) חוקר מקרא ואגיפטולוג יהודי-אמריקאי. פרופ' אמריטוס במחלקה ללימודי עברית ולימודים שמיים באוניברסיטת ויסקונסין–מדיסון.

==קורות חיים==
פוקס קיבל הסמכה לרבנות מהיברו יוניון קולג' בסינסינטי. למד לימודי מקרא ואגיפטולוגיה באוניברסיטה העברית בירושלים וקיבל תואר דוקטור בשנת 1972. עבודת הדוקטורט שלו הייתה בנושא "ספר קהלת ויחסו לאסכולת החכמה" בהנחיית פרופ' מנחם הרן.

הוא לימד בישראל מספר שנים ובשנת 1977 עבר למדיסון, שם לימד במחלקה ללימודי עברית ולימודים שמיים. פוקס היה אחד מן העורכים של סדרת פירושי התנ"ך Anchor Bible וכתב את הפירוש לספר משלי. כן חיבר את הפירוש לספר קהלת מסדרת תרגום ופירוש התנ"ך של ה-JPS.

== ספריו ==
שירי דודים מן העת העתיקה, אסף, תרגם ופירש מיכאל פוקס, ירושלים, מאגנס, תשמ"ה.

==קישורים חיצוניים==

* [https://wisc.academia.edu/MichaelFox/CurriculumVitae Michael V. V Fox - Curriculum Vitae]
* מיכאל פוקס, [https://jstudies.huji.ac.il/sites/default/files/jstudies/files/21._mkhqrym_blshvn_krk_y-yb_-_prq_yt_-_pvqs.pdf תארוך החיבור של משלי י-כט], מחקרים בלשון י"א-י"ב, תשס"ט, עמ' 245–259
* 

קטגוריה:פרשני המקרא
קטגוריה:חוקרי מקרא
קטגוריה:מזרחנים יהודים אמריקאים
קטגוריה:מתרגמי התנ"ך
קטגוריה:אגיפטולוגים
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי היברו יוניון קולג'
קטגוריה:סגל אוניברסיטת ויסקונסין–מדיסון
קטגוריה:אמריקאים שנולדו ב-1940
ים מדר

ים מדר (נולד ב-21 בדצמבר 2000) הוא כדורסלן ישראלי המשחק בעמדת הרכז בבאיירן מינכן מהבונדסליגה ומהיורוליג ובנבחרת ישראל. ב-2020 נבחר ל, הצעיר ביותר שזכה בתואר, וב- נבחר ל.

בדראפט ה-NBA{{כ}} 2020 נבחר בבחירה ה-47, על ידי בוסטון סלטיקס.

== ביוגרפיה ==
מדר נולד וגדל ביישוב בית דגן שבישראל. ים שיחק בקבוצת הנערים של מכבי בית דגן, ובהמשך עבר לקבוצת הנוער של הפועל תל אביב.

== קריירה ==
=== הפועל תל אביב (2018–2021) ===
ביוני 2018 חתם מדר לארבע שנים בהפועל תל אביב. בעונתו הראשונה במועדון שיחק מדר בבוגרים ולסירוגין גם בקבוצת הנוער. ב-6 באוקטובר, במשחקו הראשון בבוגרים, הוא קלע 5 נקודות ב-17 דקות בניצחון 81–100 על הפועל אילת. ב-29 באפריל קלע שיא קריירה של 10 נקודות, 5 ריבאונדים ו-2 אסיסטים ב-18 דקות בניצחון 76–104 על מכבי אשדוד באר טוביה. בעונת 2018/19 שותף ב-29 משחקים בהם העמיד ממוצעים של 2.7 נקודות, 1 ריבאונדים ו-1 אסיסטים ב-9.7 דקות, באותה עונה הגיע עם הפועל תל אביב עד לרבע הגמר בו הודחה הפועל על ידי מכבי תל אביב. במשחק הדרבי מול מכבי תל אביב שיחק דקה אחת בלבד. בזמן הארכה הועלה מן הספסל לאחר ששחקנים בקבוצה יצאו בחמש עבירות. מדר קלע 6 נקודות, והיה מן הגורמים לניצחון הפועל על היריבה העירונית.

בתום עונת 2019/20 נבחר לשחקן המשתפר של העונה בליגת העל עם 9.3 נקודות, 3.2 אסיסטים ומדד 9.3 בעונה הרגילה ו-17.3 נקודות, 5.3 אסיסטים ומדד 17.3 בפלייאוף.

בנובמבר 2020 נבחר על ידי בוסטון סלטיקס בבחירה ה-47 של דראפט ה-NBA{{כ}} 2020, אך בעונת 2020/2021 המשיך לשחק בליגת העל הישראלית במדי הפועל תל אביב.

בליגת הקיץ של ה-NBA לקראת עונת שיחק מדר במדי הסלטיקס על מנת לנסות להשיג חוזה מובטח, אך לא חתם בקבוצה.

=== פרטיזן בלגרד (2021–2023) ===
באוגוסט 2021 חתם בפרטיזן בלגרד, אותה אימן ז'ליקו אובראדוביץ', על חוזה לשנתיים עם אופציה לעונה שלישית.

ב-12 במאי 2023 נבחר ל לעונת .

=== פנרבחצ'ה (יולי 2023 – יוני 2024) ===
ביולי 2023 חתם בפנרבחצ'ה מליגת העל הטורקית ומהיורוליג, בחוזה למשך שלוש שנים. ביוני 2024 הודיעה פנרבחצ'ה באופן רשמי על שחרורו מהקבוצה.

בנובמבר 2023 קלע את סל הניצחון של קבוצתו על ריאל מדריד בשנייה האחרונה של המשחק, ובכך הנחיל ליריבה הפסד ראשון באותה עונה (100–99). במשחק זה קלע מדר גם את שיא הקריירה שלו ביורוליג עד אז, 17 נקודות.<ref></ref>

בתחילת דצמבר 2023 נפגע בעינו מחפץ שזרקו עליו אוהדי הקבוצה הטורקית היריבה, בשיקטש. הוא נזקק לתפרים, וחזר לישראל להמשך הטיפול הרפואי.
מדר במדי נבחרת ישראל, 2018

=== באיירן מינכן (יולי 2024–הווה) ===
ב-16 ביולי 2024 חתם מדר על חוזה לשנתיים בבאיירן מינכן.

==נבחרות ישראל==
מדר שיחק בנבחרת הנוער של ישראל. בפברואר 2019 זומן לסגל הנבחרת הבוגרת. ביולי 2019 השתתף מדר עם נבחרת ישראל בכדורסל עד גיל 20 (נבחרת העתודה) באליפות אירופה שהתקיימה בישראל, זכה עמה באליפות, ונבחר לחמישיית הטורניר.

== קישורים חיצוניים ==

* 
* 
* 

==הערות שוליים==

קטגוריה:כדורסלני הפועל תל אביב
קטגוריה:כדורסלנים ישראלים
קטגוריה:כדורסלנים יהודים
קטגוריה:כדורסלני פרטיזן בלגרד
קטגוריה:בחירות דראפט של בוסטון סלטיקס
קטגוריה:כדורסלנים ישראלים בסרביה
קטגוריה:בוגרי הגימנסיה הריאלית
קטגוריה:בית דגן: אישים
קטגוריה:כדורסלני פנרבחצ'ה
קטגוריה:כדורסלני באיירן מינכן
קטגוריה:כדורסלנים ישראלים בטורקיה
קטגוריה:כדורסלנים ישראלים בגרמניה
קטגוריה:ישראלים שנולדו ב-2000
סירה (אסלאם)

ספר משנת 1610, המכיל את הביוגרפיה של מוחמד.
המונח א-סירה (בערבית: السيرة, תרגום: הביוגרפיה), שנקראת גם א-סירה א-נבוויה (בערבית: السيرة النبوية, תרגום: הביוגרפיה הנבואית), וידוע גם כסירת רסול אללה (בערבית: سيرة رسول الله, תרגום: הביוגרפיה של שליח האלוהים), משמש לתאר בעיקר את הביוגרפיה של נביא האסלאם מוחמד שכתב אבן אסחאק ואשר רק גרסה מצונזרת וערוכה שלה קיימת כיום, גרסה אותה ערך אבן השאם.

== הגדרה ==
ההגדרה המילולית של המילה הערבית "סירה" (سيرة) עשויה להיות דרך, שביל, ודרך חיים.

מבחינה שרעית, הסירה (السيرة) היא כל התיאורים שעברו במהלך הדורות, בנוגע לחייו של מוחמד, מלידתו ועד מותו, הן לפני התנבאותו לכאורה, והן לאחריה.

== תוכן ==
ספרות הסירה כוללת מגוון חומרים הטרוגניים, המכילים בין השאר נרטיבים של משלחות צבאיות של מוחמד וחבריו. הסירה כוללת גם מספר מסמכים כתובים, כגון אמנות פוליטיות (למשל, הסכם חודייביה או חוקת אל-מדינה), התגייסויות צבאיות, משימות של פקידים, מכתבים לשליטים זרים וכן הלאה. היא גם מתעדת חלק מהנאומים והדרשות של מוחמד, כמו גם את הדרשה האחרונה.

== אותנטיות ==
במשך מאות שנים, חוקרים מוסלמים הכירו בבעיית האותנטיות של החדית'.

לכן, פיתחו שיטות מתוחכמות של הערכת שרשרת המוסרים של החדית', דבר שנעשה על מנת לסווג כל חדית' ל"צחיח" (אותנטי), לעומת חדית' שרמת האותנטיות שלו חלשה (חדית' דעיף), ואף להוציא חדית'ים שככל הנראה מפוברקים.

מאחר שמידע רב הנוגע לביוגרפיה של מוחמד מכילים גם מידע על שרשראות המוסרים של המידע, ניתן ליישם עליה את אותן שיטות שמטרתן לסנן את החדית'.

חלק מהאנשים שעסקו בחיבור הסירה הנבואית, השתמשו בכל פיסת מידע שהגיע אליהם, בעוד שאחרים דקדקו מאוד בנושא, ולקחו רק דברים שניתן לאמת באופן מרבי. העובדה שחלק מהמחברים לא השקיעו באותנטיות, גרמה לחוקרים רבים להטיל ספק בכל החיבורים של הסירה, גם של אלו שטענו שהם השתמשו רק במקורות מאומתים.

== מחברי הביוגרפיות של מוחמד ==
המפורסמים מבין מחברי הביוגרפיות של הנביא בתקופה הקלאסית הם:
*עורווה בן א-זובייר (מת 713)
*אבאן בן עות'מאן בן עפאן (נפטר 723)
*אבן אסחאק (מת בערך 767)

עשרות היסטוריונים, הן מוסלמים והן לא מוסלמים, עסקו בחיבור ביוגרפיות למוחמד.

ביניהם, ניתן למצוא את:
*נור א-דין עבד א-רחמן ג'אמי (בפרסית: نورالدین عبدالرحمن جامی)
*אחמד דידאת (באורדו: احمد دیدات)
*וחידודין ח'אן
*לסלי הייזלטון (באנגלית: Lesley Hazleton)
*קארן ארמסטרונג
*שמס א-דין עזימי (באורדו: شمس الدین عظیمی)

ועוד רבים אחרים.

==קישורים חיצוניים==

== הערות שוליים ==

קטגוריה:אסלאם
צוללת U-571

צוללת U-571 (באנגלית: U-571) הוא סרט מלחמה, מתח ופעולה אמריקאי משנת 2000 בכיכובם של מתיו מקונוהיי, ביל פקסטון, הארווי קייטל, דייוויד קית' וג'ון בון ג'ובי.

== עלילה ==
בשנת 1942 הצי האמריקני הטיל על צוות הצוללת S-33 משימה דחופה וגורלית. הצי יירט שדר ששלחה הצוללת הגרמנית U-571, לאחר שנפגעה בלב ים וביקשה סיוע וחילוץ ממפקדת הצי הגרמני. על סיפון הצוללת מצוי מכשיר צפנים מסווג, האניגמה. על צוות ה-S-33 הוטל לשוט לעבר ה-U-571, להתחזות לצוות חילוץ גרמני ואז להשתלט עליה וללכוד את מכשיר הצפנים. לצוות הצוללת בפיקוד קומנדר מייק דלגארן (ביל פקסטון) וסגנו, לוטננט אנדרו טיילר (מתיו מקונוהיי), צורף גם מייג'ור מת'יו קונאן (דייוויד קית') מחיל הנחתים, מומחה בלוחמה בטווחים קרובים ובנשק קל. טיילר נוטר טינה לדלגארן משום שהגיש חוות דעת שלילית עליו למפקדת צי הצוללות האמריקני, וקבע שאינו מתאים עדיין לפיקוד על צוללת.

במהלך ההפלגה אימן קונאן את צוות הפשיטה, עליו מפקד לוטננט טיילר. במהלך המפגש עם הצוללת הגרמנית הצליח הכוח בפיקוד טיילר וקונאן להשתלט על הצוללת, ללכוד את מכשיר הצפנים מסוג אניגמה, ולהרוג את רוב הצוות הגרמני. רגע לפני שמתפנה רוב הצוות מסיפון הצוללת הגרמנית, תקפה צוללת גרמנית נוספת את ה-S-33 והטביעה אותה. כוח ההשתלטות, בפיקוד טיילר, נמלט חזרה לצוללת U-571, כשעליו לנהל את קרב חייו כנגד כוחות הצי הגרמני וברשותו צוללת פגועה ודלה בתחמושת.

הסרט זכה בפרס אוסקר לעריכת הקול הטובה ביותר.

==קישורים חיצוניים==

;ביקורות
* .
* 
* 
==הערות שוליים==

קטגוריה:סרטי פעולה אמריקאיים
קטגוריה:סרטי מתח אמריקאיים
קטגוריה:סרטי מלחמת העולם השנייה
קטגוריה:זוכי אוסקר: עריכת הקול הטובה
קטגוריה:סרטי צוללות
קטגוריה:סרטים אמריקאיים משנת 2000
זינוס E10

זינוס E10 (באנגלית: Zenos E10) היא מכונית ספורט מסוג רודסטר המוגדרת כמכונית על מתוצרת יצרנית מכוניות הספורט הבריטית Zenos Cars אשר יוצרה בין השנים 2015–2016 בבריטניה.

==דגמי "זינוס"==
* "זינוס E10".
* "זינוס E10 S".
* "זינוס E10 R".

==="Zenos E10"===

* מנוע V4 צילינדרים, 16 שסתומים, 1,999 סמ"ק המפיק 200 כ"ס ב-6,800 סל"ד.
* תאוצה בין 0–97 קמ"ש היא 4.5 שניות.

==="Zenos E10 S"===

* מנוע פורד מסוג "Ford EcoBoost engine" (מנוע בנזין, מגדש טורבו, הזרקת דלק ישירה).
* תאוצה בין 0–97 קמ"ש היא 4.0 שניות.

==="Zenos E10 R"===

* מנוע פורד מסוג "Ford EcoBoost engine" (מנוע בנזין, מגדש טורבו, הזרקת דלק ישירה).
* תאוצה בין 0–97 קמ"ש היא 3.0 שניות.

=="זינוס E10"==
* יוצרו 100 יחידות 
* מטה ומפעל היצרן ממוקמים בעיר "Wymondham" במחוז נורפוק ב-מזרח אנגליה
* דגמי "זינוס E10" מאופיינים במשקל נמוך: 700-725 ק"ג (ריק)
* 2 דלתות
* 2 מושבים
* מנוע מרכזי 
* מנוע בנזין 
* סוג הנעה: הנעה אחורית
* בלמי דיסק מאווררים
* מערכת היגוי - מימין (בבריטניה)
* דגמי "זינוס E10" יוצאו ל-ארצות הברית
* מחיר היחידה החל מ-40,000 שטרלינג (2016, בבריטניה)
* דגמי "זינוס" כוללים שלדה מאלומיניום שאליו משולבים הנהג והנוסע, ה"מארז" של הדגם נוצר מ"צינורות סריג" מפלסטיק שהם הליבה, שיוצרו בין שכבות סיבי פחמן היוצרים מבנה קלוע משולש המגביר את הכוח והנוקשות של המסגרת
* דגמי "זינוס" יכולים להכיל נוסעים שגובהם בין 1.55 מטר - 1.91 מטר
* 2 מסכים מרכזים (מאפשר להציג לנוסע מידע שבדרך כלל גלוי רק לנהג)
* המושבים מרוכבים מעור כפול עם ארבע רתמות מרוץ

== תמונות ==
<gallery mode="packed" heights="120">
קובץ:Zenos E10 R.jpg | "זינוס E10 R"
קובץ:FoS20162016 0624 182748AA (27809533861).jpg | "זינוס E10"
קובץ:Zenos E10 S.jpg | "זינוס E10 S"
קובץ:Zenos E10 S on road.jpg | "זינוס E10 S"
קובץ:Zenos E10-Japan.jpg | "זינוס E10"
קובץ:Zenos E10.jpg | "זינוס E10"
</gallery>

==קישורים חיצוניים==

* 
* 
* 

==הערות שוליים==

קטגוריה:מכוניות על
קטגוריה:מכוניות ספורט
קטגוריה:מכוניות קבריולה
קטגוריה:דגמי מכוניות שהושקו ב-2015
קטגוריה:כלי רכב בריטיים
קטגוריה:מכוניות מנוע מרכזי
המכון המרכזי לקטלוג אחיד

המכון המרכזי לקטלוג אחיד (ICCU באיטלקית: Istituto Centrale per il Catalogo Unico) הוא מכון הפועל כרשות ממשלתית של ממשלת איטליה שמטרתו ליצור ולתחזק קטלוג ביבליוגרפי אחיד ומאוחד לכל הספריות באיטליה. הקטלוג המרכזי (Centro nazionale per il catalogo unico) החל להיות מיושם בכל הספריות במדינה בשנת 1951. המכון קם ב-1975 תחת המשרד למורשת ופעילות תרבותית (Ministero per i Beni e le Attività Culturali - MiBAC) וממוקם פיזית בספרייה הלאומית המרכזית של רומא. המכון מציע מערך שירותים ביבליוגרפים לבאי הספרייה ולמשתמשים חיצוניים - Servizio bibliotecario nazionale, SBN.

== קישורים חיצוניים ==
* 

קטגוריה:איטליה: ספריות
קטגוריה:איטליה: תרבות
קטגוריה:קיטלוג
רקלה ברוני

רקלה ברוני (באיטלקית: Rachele Bruni; נולדה ב-4 בנובמבר 1990) היא שחיינית מים פתוחים איטלקייה, סגנית אלופה אולימפית (ריו דה ז'ניירו 2016) ובעלת מדליית ארד מאלופת העולם (קוואנגג'ו 2019) במשחה ל-10 ק"מ. היא 8 פעמים אלופת אירופה בשחייה במים פתוחים.

== ביוגרפיה ==
ברוני נולדה וגדלה בפירנצה.

===2011===
באוניברסיאדה שנערכה בשנג'ן, הרפובליקה העממית של סין בשנת 2011 זכתה ברוני במדליית זהב במשחה ל-10 ק"מ בתוצאה של 2:06:49.31 שעות.

===2016===
====סגנית אלופה אולימפית====
באולימפיאדת ריו דה ז'ניירו (2016) זכתה ברוני במדליית כסף במשחה ל-10 ק"מ בתוצאה של 1:56:49.5 שעות, אחרי שרון ון רוונדאל מהולנד (1:56:32.1 שעות) ולפני פוליאנה אוקימוטו מברזיל (1:56:51.4 שעות). את המשחה היא סיימה שלישית אחרי אלופת העולם אורלי מולר מצרפת, אך מולר נפסלה לאחר שחסמה ודחפה את ברוני בנגיעת הסיום.

===2017===
באליפות העולם שנערכה בבודפשט, הונגריה ביולי 2017 זכתה ברוני במדליית ארד במשחה הקבוצתי ל-5 ק"מ ביחד עם ג'וליה גבריאלסקי, פדריקו ונלי ומריו סנזולו בתוצאה של 54:31.0 שעות, אחרי צרפת (54:05.9 דקות) וארצות הברית (54:18.1 דקות).

===2019===
באליפות העולם שנערכה בקוואנגג'ו, קוריאה הדרומית ביולי 2019 זכתה ברוני בשתי מדליות, כסף וארד. מדליית כסף במשחה שליחים ל-5 ק"מ ביחד עם ג'וליה גבריאלסקי, דומניקו אצ'רנצה וגרגוריו פלטריניירי בתוצאה של 53:58.9 דקות, אחרי גרמניה (53:58.7 דקות) ולפני ארצות הברית (53:59.0 דקות) ובמדליית ארד במשחה ל-10 ק"מ במים פתוחים בתוצאה של 1:54:49.9 דקות, אחרי שין שין מסין (1:54:47.2 שעות והיילי אנדרסון מארצות הברית.

== חייה האישיים ==
את מדליית הכסף האולימפית שבה זכתה ברוני באולימפיאדת ריו דה ז'ניירו (2016), היא הקדישה לבת הזוג שלה ובכך הייתה לספורטאית האיטלקייה הראשונה שזכתה במדליית אולימפית שיצאה מהארון כלהט"בית.

==קישורים חיצוניים==

קטגוריה:שחייניות חופשי
קטגוריה:שחייני מים פתוחים איטלקים
קטגוריה:שחייניות להט"ביות
קטגוריה:ספורטאים להט"בים איטלקים
קטגוריה:שחייניות באולימפיאדת ריו דה ז'ניירו (2016)
קטגוריה:אלופות האוניברסיאדה: שחייניות
קטגוריה:זוכות מדליית כסף אולימפית מאיטליה
קטגוריה:זוכות מדליית כסף אולימפית: שחייה
קטגוריה:איטלקיות שנולדו ב-1990
קטגוריה:איטלקים שנולדו ב-1990
Homicide

"Homicide" הוא שיר שהוקלט על ידי הראפר האמריקאי לוג'יק בשיתוף הראפר האמריקאי אמינם. השיר נכתב על ידי לוג'יק ואמינם בעזרת מפיקי השיר ברגמה ושרום. השיר יצא ב-3 במאי 2019, בתור הסינגל השלישי מאלבומו של לוג'יק Confessions of a Dangerous Mind.

ב-1 במאי 2019 לוג'יק הודיע על השיר במדיה החברתית וחשף את עטיפת השיר ואת תאריך השחרור שלו, ה-3 במאי. עטיפת השיר מזכירה את עטיפות השירים האחרים מתוך האלבום Confessions of a Dangerous Mind.

== מיקומי שיא ==

== נתוני מכירות ==
{| class="wikitable"
|+
!מקום
!תארים
!מכירות
|-
|ארצות הברית (RIAA)
|פלטינה
|1,000,000
|}

==קישורים חיצוניים==

== הערות שוליים ==

קטגוריה:שירי לוג'יק
קטגוריה:שירי אמינם
קטגוריה:שירים באנגלית
קטגוריה:שירים שנכתבו על ידי אמינם
קטגוריה:שירי היפ הופ אמריקאיים
קטגוריה:סינגלים בהוצאת דף ג'אם רקורדינגס
ריינר שנה

ריינר שנה (בגרמנית: Reiner Schöne; נולד ב-19 בינואר 1942) הוא שחקן גרמני.

==ביוגרפיה==
שנה נולד בעיירה פריצלאר (Fritzlar) שבהסן ולמד משחק בתיאטרון של ויימאר, ב-1968 ברח למזרח גרמניה.

ב-1968 הגיע למקום השלישי בתחרות המוזיקה "Schlagerwettbewerb der DDR". הוא השתתף בתחרות לבחירת נציג גרמניה לאירוויזיון ב-1970.

ב-1971 שיחק בסרט האיטלקי "È tornato Sabata ... hai chiuso un'altra volta" לצד לי ואן-קליף, וב-1975 שיחק בסרט המתח של קלינט איסטווד "The Eiger Sanction". ב-1979 שיחק בסרט ההיסטורי "Götz von Berlichingen mit der eisernen Hand" המבוסס על מחזה של יוהאן וולפגנג פון גתה.

שנה הופיע במיני סדרה "Amerika" מ-1987 על החיים בארצות הברית לאחר הפיכה על ידי ברית המועצות. ב-1990 שיחק בסרט "סיפורה של שפחה" על פי ספרה מרגרט אטווד. ב-1994 שיחק שנה בסרט הטלוויזיה "Nobody's Children" על זוג הורים המעוניין לאמץ ילד מרומניה ונתקל בקשיים בירוקרטים. במורטל קומבט 2 שיחק שנה שיחק את האל שיינור. הוא שיחק בארבעה פרקים של בבילון 5 ובסרט המבוסס על הסדרה. ב-1998 ו-1999 הופיע בשני פרקים של גולשים בזמן.

ב-2001 גילם סנאטור בסרט המדע הבדיוני "Ice Planet". ב-2002 שיחק בסרט הטלוויזיה "Pretend You Don't See Her" על פי ספר של מרי היגינס קלארק. ב-2010 שיחק בקומדיית הפשע "Snowman's Land". בשנת 2012 שיחק בסרטו של דניס גנסל "המדינה הרביעית" לצד מוריץ בלייבטרוי. 

בשנת 2021 שיחק במיני-סדרה "לזייף את היטלר" בדמותו של הפרופסור הרברט סטרונץ. 

== חיים אישיים ==
בשנות השמונים היה נשוי לשחקנית אלכסנדרה בוגוזביץ, ב-2010 נישא בשלישית לאניה דרנדל, אמנית איפור, והם מתגוררים בברלין עם שתי בנותיהם.

==קישורים חיצוניים==
* 

קטגוריה:שחקני קולנוע וטלוויזיה גרמנים
קטגוריה:מדבבים גרמנים
קטגוריה:גרמנים שנולדו ב-1942
מאצ'יי אורלוש

מאצ'יי אורלוש (בפולנית: Maciej Henryk Orłoś; נולד ב-16 ביולי 1960) הוא שחקן פולני.

==ביוגרפיה==
אורלוש נולד בוורשה כבנו של הסופר קז'ימייז' אורלוש.

אורלוש שיחק בסרט "Kazimierz Wielki" מ-1975, דרמה היסטורית על קז'ימייז' השלישי, מלך פולין. ב-1983 סיים אורלוש ללמוד באקדמיה הלאומית לתיאטרון בוורשה "Aleksander Zelwerowicz National Academy of Dramatic Art in Warsaw", בלימודיו הוא היה פעיל באגודת סטודנטים. ב-1984 שיחק בסרט "Hania" המבוסס על רומן מאת הנריק סנקביץ'.

ב-1989 שיחק בסרט "Lawa. Opowieść o 'Dziadach' Adama Mickiewicza" של הבמאי טדיאוש קונוויצקי, והיה מועמד לפרס בפסטיבל הסרטים הבינלאומי במוסקבה. ב-1990 שיחק בסרט "Eminent Domain" העוסק במפלגה הקומוניסטית של פולין.

ב-1993 גילם פקיד גרמני בסרט "רשימת שינדלר". מ-1994 ועד 1995 שיחק במיני-סדרה "Zespół adwokacki", העוסקת במערכת המשפט הפולנית. ב-1996 הופיע בסרט הפעולה "Wirus". ב-1997 שיחק בסרט "Brat naszego Boga", לצד כריסטוף ואלץ.

הוא הגיש תקופה את "Teleexpress", מהדורת חדשות של TVP, רשת הטלוויזיה הציבורית של פולין.

ב-2001 ומ-2003 ועד 2007 שימש כמגיש תוצאותיה של פולין באירוויזיון.

ב-2008 זכה לעיטור "Order Odrodzenia Polski" מטעם ממשלת פולין.

הוא היה נשוי והתגרש פעמיים, ויש לו ארבעה ילדים.

==קישורים חיצוניים==

* 

קטגוריה:שחקני קולנוע וטלוויזיה פולנים
קטגוריה:פולנים שנולדו ב-1960
No.6 Collaborations Project

No.6 Collaborations Project הוא האלבום הרביעי במספר של הזמר האנגלי אד שירן. האלבום יצא לאור ב-12 ביולי 2019 דרך אסילום רקורדס ואטלנטיק רקורדס. האלבום הוא המשך למיני-אלבום של שירן מ-2011 "No. 5 Collaborations Project", האלבום כולל הופעות אורח של אמנים כמו ג'סטין ביבר, קמילה קביו, אמינם, 50 סנט, קארדי בי ועוד.

== רשימת רצועות ==

== מיקומי שיא ==

== היסטוריית יציאות ==
{| class="wikitable"
|+
!אזור
!תאריך יציאה
!פורמט
!חברת תקליטים
!מקור
|-
|עולמי
|12 ביולי 2019
|תקליטור • הזרמת מוזיקה • הורדה דיגיטלית
|אסילום • אטלנטיק
|
|}

==קישורים חיצוניים==

* 

== הערות שוליים ==

קטגוריה:אלבומי 2019
קטגוריה:אלבומי אד שירן
קטגוריה:אלבומים באנגלית
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי מקס מרטין
קטגוריה:אלבומים שהופקו על ידי סטיב מק
קטגוריה:אלבומים שהופקו על ידי שלבאק
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי זהב באוסטרליה
קטגוריה:אלבומי פלטינה בארצות הברית
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת אטלנטיק רקורדס
קטגוריה:אלבומי פלטינה בברזיל
קטגוריה:אלבומי פלטינה כפולה ומעלה בקנדה
קטגוריה:אלבומי חברת אסיילום רקורדס